
**Sig Det Til Nogen Børnegruppe – ”Jeg Er Her Også”**

***En samtalegruppe for børn, der har oplevet vold i hjemmet.***



”Det var rart at høre, at jeg ikke var den eneste der havde oplevet det”.

**Formål med børnegruppen:**

* At tilbyde børn i skolealderen, som har oplevet/været udsat for vold i familien, et gruppetilbud.
* At give børnene et rum, hvor de kan mødes med andre børn, som har oplevet vold, så de kan genkende sig selv i andre og føle sig genkendt.
* At give børnene indsigt og viden i reaktioner på voldsomme oplevelser. Viden om at de har normale reaktioner på unormale oplevelser
* At skabe et individuelt udviklingsfremmende samspil i gruppe.
* At styrke børnenes selvfølelse, oplevelse af handlekraft og forståelse af egne følelser og reaktioner.
* Give børnene sprog for det de har levet i eller fortsat lever i.
* At give børnene et rum, som er deres, hvor de ikke skal tage hensyn til forældres eller søskendes følelser eller tanker. (Bliver mor ked af det, hvis jeg fortæller, hvad jeg føler?)
* At give børnene et trygt rum, hvor deres oplevelse valideres og accepteres.

**Temaerne kan fx være:**

* Konflikter – hvad skete der?
* Stemninger
* Modsatrettede følelser
* Reaktioner på vold
* Skyld og ansvar
* Bekymringer og bekymringstanker
* Dilemmaer
* Tegn og triggere
* Hemmeligheder

**Tidspunkt:**

* Tirsdag i de ulige uger, fra kl. 15.30-17.30

**Mødeledere:**

* Hanne og Martha børnepædagoger på Randers Krisecenter.

**Kontakt:**

Mødelederne sender en sms ud til alle mødre efter hver mødegang.

Så vidt muligt sendes der også en sms torsdag eller fredag inden mødet, som en reminder om mødegangen.   
Hanne og Martha kan kontaktes pr. sms på tlf. ***23 23 75 42***  
Læg en besked og så ringer vi jer op, når det er muligt. I udgangspunktet vil vi have ”telefontid” hver tirsdag, men ved behov ringer vi så snart vi kan.

Alternativt kan vi træffes på krisecentrets tlf. ***89 15 49 90***

**Sted:**

Løvstræde 8 B.  
8900 Randers